b'\n_START_ARTICLE_\nErdita\n_START_SECTION_\nCaracter\xc3\xadstiques\n_START_PARAGRAPH_\nL\'erdita \xc3\xa9s un sulfur de f\xc3\xb3rmula qu\xc3\xadmica NaFeS\xe2\x82\x82\xc2\xb72H\xe2\x82\x82O. Cristal\xc2\xb7litza en el sistema monocl\xc3\xadnic. Apareix en fines masses granular i impures de fibres diminutes; els cristalls individuals, de fulla fina, arriben a 1 mm de longitud. La seva duresa a l\'escala de Mohs \xc3\xa9s 2. _NEWLINE_Segons la classificaci\xc3\xb3 de Nickel-Strunz, l\'erdita pertany a "02.FD - Sulfurs d\'ars\xc3\xa8nic amb O, OH, H\xe2\x82\x82O" juntament amb els seg\xc3\xbcents minerals: quermesita, viaene\xc3\xafta, coyote\xc3\xafta, haapala\xc3\xafta, valleri\xc3\xafta, yushkinita, tochilinita, wilhelmramsayita, vyalsovita i bazhenovita.\n_START_SECTION_\nFormaci\xc3\xb3 i jaciments\n_START_PARAGRAPH_\nL\'erdita va ser descoberta al Coyote Peak, al comtat de Humboldt (Calif\xc3\xb2rnia, Estats Units), on es troba en abund\xc3\xa0ncia, t\xc3\xadpicament associada amb altres sulfurs i magnetita de gra fi, en segregacions discretes i tardanes dins d\'una diatrema m\xc3\xa0fica alcalina. Tamb\xc3\xa9 ha estat descrita al mass\xc3\xads de Lovozero (R\xc3\xbassia) en pegmatites en nefelina sienita i en dos indrets del Quebec.'